Mfa

*Wɔatwerɛ yei wɔ Asnte Kasa mu.*

**Edin a wɔde nim Dracunculiasis wɔ Twi kasa mu ne mfa.**   Borɔfo mu nso, wɔfrɛ no **Guinea-worm disease. Kyerɛ sɛ, mmoawa a awɔfrɛ wɔn Guinea worm na  wɔde ba. Guinea worm yi**  yɛ nsonsono a wɔdidi nipa ho mu mu baako. Kyerɛ sɛ, wɔyɛ antɔborɔ a nipadua mu na wɔdidi.  Wɔyɛ mmoawa nketenkete a yɛmfa yɛn ani nhunu wɔn. Sɛ obi taa nom nsu fi a na onya mfa yadeɛ. Adeɛ bi ayɛfrɛ no copepod wɔ nsu fi mu. Ɛno mu na nsonsono nketenkete a wɔma mfa yadeɛ no wɔ. Sɛ coepod yi duru yafunu no mu a, acid a ɛboa yɛn ma aduane a yɛdi yam no yam coopod no fra aduane no. Esisnse sɛ ɛno mu na mmoa no hyehyɛ nti, ɛyam a ɛyi wɔn pue. Wɔfefa yɛn nsono mu pɛ kwan bi fa so wura ntokuro a yɛn mogya fa mu no mu. Wɔkɔhyɛ hɔ saa a, wɔwo ma wɔn ase dɔre. Saa berɛ no na wobɛhunu sɛ nipa no honam ani ahyɛ aseɛ rebobɔ mpompongya. Nnanwɔte Kara akyi no, wobɛhunu sɛ akuro a ɛyɛ ya pa ara atutu nipa no. Akuro no wɔ hɔ kyɛ kakra  a nnanwɔtwe kakra  akyi no, na nsonsono no repuepue firi mu. Ɛhɔ deɛ, na wɔayeyɛ akɛseɛ a yɛtumi de yɛn ani hunu wɔn.

## Baabi a Ɛdɔɔso
Nyɛ nnipa nko na mfa yadeɛ ka wɔn Ɛka mmoa nso. Afei sɛ ɛka aboa bi na sɛ obi kɔwe a, ɔno nso tumi nya bi sɛdeɛ yɛaka no pɛpɛɛpɛ. Sɛ wokɔ Amerika atifi fam ne Asia fa baabi a, yadeɛ no tumi ka mmoa. Mmom, ntaa nka nnipa. Ɛbi nso wɔ Mauritnia. Na nka Abibiman mu ha deɛ, yadeɛ no nyɛ na. Nanso nnɛ yi, ɛrekame ayɛ sɛ wɔreyɛ atu aseɛ koraa. 

## Deɛ Ɛde Ba

Nsonsono a wɔfrɛ wɔn Guinea worm anaa  roundworm ''Dracunculus medinensis'' *na wɔde mfa ba, sɛdeɛ yɛadi kan aka no.*  *D. medinensis* mu nketenkete a wɔnya mmɛyɛɛ akɛseɛ no adeɛ bi yɛfrɛ no copepods mu. Nsu fi mu na yɛbɛhunu saa copepod yi. Sɛ obi nom saa copepod yi bi kɔ ne mu wɔ berɛ a n'ani nna ne ho so a, ɛhɔ na biribiara hyɛ aseɛ. Ɛnyɛ nsuo nko na saa copepod yi wɔ mu. Ebi wɔ hɔ a mpɔtorɔ ne nsuomu nam memene bi. Sɛ obi we saa mpɔtorɔ anaa ɛnam yi bi a berɛ a ɛnam no reyam wɔ yafunu no mu no, mmoa a wɔma mfa no pue kɔhyehyɛ yɛn nsono mu.  Akyire yi wɔkɔhyehyɛ mogya mu a wɔn ase bɛdɔre. Na wɔde mfa yadeɛ  no aba sɛdeɛ yɛadi kan aka no.

## Nsɛnkyerɛnne

Sɛ obi nya mfa yadeɛ a nsɛnkyerɛnne no hyɛ aseɛ da adi berɛ a nsonsono a wɔanyini awie no ayɛ krado deɛ wɔrebɛpue afiri nipadua no mu.  Sɛ mmawa no kɔ obi mogya mu a, afe baako akyi na yei si. Nipa no honam bobɔ mpɔmpɔ. Ɛyɛ a ɛnan ho pa ara na mpɔmpɔ no taa bobɔ. Ɛba saa a, ne ho tumi yɛ hye, ne honam mu yɛ ne mmerɛ, nebo taa fono no, ɛfefe, ne yam tumi hwie. Bɛyɛ nna mmeɛnsa ntam no, pɔmpɔ no yɛ kɛse. Ɛtɔ kɔ so yɛ kɛse saa a, na afei ape ayɛ kuro. Ekuro no yɛ ya pa ara. Ɛsan nso hyehye. Berɛ a ekuro no gu so retu no  bɛyɛ  abosome kakra ntam no, nsonsono no pue afiri mu. 

.

## Kwan A Yɛbɛfa So Si Ano Kwan

Yɛnni aduro biara a yɛde ma obi a, ɛbɛbɔ ne ho ban afiri mfa yadeɛ ho.  Ne saa  nsti, kwan a apɔmudenfoɔ fa so bɔ nkorɔfoɔ ho ban ne sɛ wɔbɛboa wɔn ama wɔn ani ada hɔ wɔ yadeɛ no ho. Ɛno ne sɛ, wɔbɛtwe wɔn adwene agyina kwan a yadeɛ no fa so ba no so, na wɔn nso abɔ wɔn ho ban afiri biribi a ɛbɛtumi de yadeɛ no aba ho. Wɔbɔ deɛ ɛde yadeɛ no ba ho dwurova ɛma amamfoɔ ani da hɔ. Sɛ ebia, wɔrennom nsu fi. Wɔn a ayamyɛfoɔ a wɔn ani ku apɔmuden ho no pere pɛ sɛ wɔn a wɔnni nsupa wɔ wɔn atenaeɛ no,  titriw, abibifoɔ bɛnya bi. Sɛdeɛ ɛbɛyɛ a wɔrenkɔnom nsufi biara mfa ɔhaw biara mma.

## Beaeɛ A Menyaa Mmoa Firiiɛ

Nkyekyεmu:Nyarewa